钦定古今图书集成/明伦汇编/氏族典/第436卷 > 《廖用贤尚友录》 > 马光祖
## 钦定古今图书集成/明伦汇编/氏族典/第436卷 > 《廖用贤尚友录》 > 马光祖

按《宋史马光祖传》：“光祖，字华父，婺州金华人。宝庆二
年进士，调新喻主簿，有能名，改知馀干县，历知建康
府，减租税，兴学校，礼贤才，辟召僚属，皆极一时之选。
拜端明殿学士，荆湖制置，知江陵府。去而建康之民
思之不已，帝命再知建康，士女相庆。光祖益思宽养
民力，兴废起坏，知无不为。进同知枢密院事，咸淳三”
年，拜参知政事。五年，知枢密院事，以金紫光禄大夫
致仕。卒，谥庄敏。